Regering wil verjaring van seksuele misdade hersien | Maroela Media
Die regering wil wetgewing hersien wat die vervaldatum bepaal tot wanneer die staat vermeende misdadigers kan vervolg vir misdaad, spesifiek seksuele oortredings.
Só het Michael Masutha, minister van justisie, Woensdag tydens sy begrotingsrede in die parlement gesê. "Dit het tyd geword om die Strafregproseswet 1977 te hersien wat onder meer voorskryf wat die tydperk is waarin die staat mense vir bewerings van spesifieke misdaadkategorieë kan vervolg," het Masutha gesê.
"Een van die kategorieë waarin ons van voorneme is om die voorgeskrewe tydperk van 20 jaar af te skaf, is die tydperk van 20 jaar vir seksuele oortredings, misdade teen vroue en alle vorme van geslagsgebaseerde geweld. Die hersiening sal ook strenger vonnisse vir dié oortredings meebring."
Suid-Afrika het 'n hoë voorkoms van seksuele oortredings teen vroue en kinders en daar was in die afgelope tyd 'n vlaag voorvalle waartydens vroue deur hul lewensmaat vermoor is.
Verlede jaar het die hooggeregshof in Johannesburg in die guns van agt beweerde slagoffers van die miljardêr-aandelemakelaar, Sidney Frankel, beslis wat beweer het hulle is deur die filantroop mishandel toe hulle nog kinders was. Frankel het aan kanker gesterf drie maande voor die uitspraak.
Die hof het in dié saak die voorgeskrewe tydperk vir die verjaring van seksuele misdade ter syde gestel.
Die regering WIL baie dinge . Dit kom tot op die papier en dan word weinig uitgevoer .
DAAR MOET GEEN VERJARING VAN ENIGE KRIMINELE OORTREDING WEES NIE, as jy 'n verkragter of moordenaar is moet jy vir ewig vervolg kan word . totdat hulle jou opspoor en in die tronk smyt. HOEKOM moet seksuele misdade verjaar? Maak glad nie sin nie, want dit is gewoonlik mense wat herhaaldelik oortree.
Masutha, jy moet versigtig wees want dan gaan stortkop en paar ander in die elite toustaan met hofsake. Dit is belaglik want daar is tans ope geleenthede om sodanige oortredings aan te meld.
Ek stem saam….ek dink dis belaglik dat 'n persoon kan se ek is 30 jaar gelede verkrag of gemolesteer of wat ookal….daar moet 'n tyd aangekoppel word….'n jaar dalk 2. Maar on sooooo lank te wag? waarvoor wag daardie persoon? Om te kyk hoeveel sy kan kry indien die "skuldige" dalk beroemd kan word….!!!